HENSIKT

Retningslinjen skal sikre at legemidler håndteres på en trygg og forsvarlig måte og skal være et arbeidsredskap i det daglige arbeidet med håndtering av legemidler.

Retningslinjen er utarbeidet av en tverrfaglig gruppe bestående av farmasøyt, radiografer og radiologer.

OMFANG

Retningslinjen gjelder for Radiologisk avdeling og inneholder informasjon som er utfyllende i forhold til Helse Bergens overordnede retningslinjer for Helse Bergen. Dokumentene er å finne på i EK under Fellesdokumenter

Senter for Nukleærmedisin /PET har i tillegg rutiner for legemiddelhåndtering relatert til egen virksomhet.

DEFINISJONER

Se eget Definisjoner Legemidler i EK legemiddelhåndtering

ANSVARSFORHOLD

Fordeling av ansvar og oppgaver ved Radiologisk avdeling skal skje i henhold til helseforetakets retningslinje:

Fordeling av ansvar og oppgaver innen legemiddelhåndtering

Avdelingsdirektør

er virksomhetsleder og har dermed overordnet ansvar for at legemiddelhåndteringen ved Radiologisk avdeling utføres forsvarlig og i henhold til gjeldende lover og forskrifter. Den praktiske gjennomføringen av oppgaven er delegert til nivå-3 lederne.

Avdelingsoverlege

har ansvar for felles rutiner for legemiddelhåndtering ved avdelingen og skal godkjenne disse i EK. Avdelingsoverlege har ansvar for preparatutvalget ved avdelingen og godkjenning av medikamentlisten i Tønsys.

Ass. avdelingsdirektør/ass. seksjonsleder Intervensjon

har ansvar for legemiddellageret og skal sørge for at virksomheten ved lageret foregår i samsvar med forskriftene, lokale Retningslinjer for legemiddelhåndtering ved Radiologisk avdeling, EK-legemiddelhåndtering og de instrukser som er gitt.

Ass. avdelingsdirektør /ass.seksjonsleder Intervensjon har ansvar (i samarbeid med farmasøyt) for daglig drift av legemiddellageret.

Dette innebærer blant annet:

informasjon til personalet ved endring av rutiner

sørge for opplæring i legemiddelhåndtering for nyansatte/re-trening for annet personale i samarbeid med farmasøyt

bestilling av legemidler

riktig oppbevaring av legemidler

observere både temperatur i kjøleskap og i varmeskap

orden på medisinrommene, medisinavfall, retur av legemidler, renhold i medisinhyller.

Ass. avdelingsdirektør /ass.seksjonsleder Intervensjon har delegert ansvar for å bestille legemidler i henhold til legemiddellisten. Hvem som kan bestille legemidler fra legemiddellisten, er nedfelt i et EK dokument som godkjennes elektronisk av avdelingsoverlegen. EK-godkjenningen erstatter underskrift på dokumentet. Se fullmaktsskjema.

Radiograf

Helsepersonell som skal delta i legemiddelhåndteringen skal gjennomgå de til enhver tid gjeldende opplæringsprogram i Helse Bergen og egen enhet og skal ha reell og formell kompetanse i forhold til de oppgaver som skal gjennomføres.

Se kapittel om opplæring

Radiolog /LIS

Lege har ansvar for:

ordinasjon av legemidler til pasient

melding av bivirkninger

melding av uønskede hendelser

Farmasøyt

Bistå i etablering/oppdatering av enhetens retningslinjer for legemiddelhåndtering i samarbeid med lege og radiografer

undervisning/opplæring i legemiddelhåndtering for aktuelt helsepersonell (opplæringsplan og sjekkliste)

å bidra til analyse og oppfølging av uønskede hendelser relatert til legemiddelhåndtering

utarbeide/skaffe statistikk som grunnlag for vurdering av forbruk/forbruksmønster

utarbeidelse av legemiddellister

kvalitetssikring av legemiddelbruk (legemiddelgjennomganger, verifisering av legemiddelanamnese)

å foreta revisjoner innen legemiddelhåndtering

Revisjoner gjennomføres i henhold til: Legemiddelrevisjon (02.1.4.4.1-06)